చందన్ చౌహాన్

చందన్ సింగ్ చౌహాన్ (జననం 23 ఆగష్టు 1988)  భారతదేశానికి చెందిన రాజకీయ నాయకుడు. ఆయన 2022లో ఎమ్మెల్యేగా ఎన్నికై,  2024లో జరిగిన లోక్‌సభ ఎన్నికలలో బిజ్నోర్ నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు.

చందన్ చౌహాన్ తండ్రి సంజయ్ చౌహాన్ కూడా బిజ్నోర్ ఎంపీగా,  తాత చౌదరి నారాయణ్ సింగ్ఉత్తరప్రదేశ్ ఉప ముఖ్యమంత్రిగా పని చేశారు.
రాజకీయ జీవితం
చందన్ చౌహాన్ రాజకీయ నేపధ్యమున్న కుటుంబం నుండి  సమాజ్ వాదీ పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేశాడు. 2022 ఉత్తరప్రదేశ్  శాసనసభ  ఎన్నికల్లో  ఎస్పీ, ఆర్‌ఎల్‌డీ పొత్తు పెట్టుకుంది. ఆ సమయంలో చందన్ చౌహాన్ ఎస్పీలో ఉండగా మీరాపూర్ నియోజకవర్గం నుండి ఆర్‌ఎల్‌డి గుర్తుపై పోటీ చేసి తన సమీప ప్రత్యర్థి బీజేపీ అభ్యర్థి ప్రశాంత్ చౌదరిపై 27380 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఎమ్మెల్యేగా ఎన్నికైన తరువాత ఆర్‌ఎల్‌డి పార్టీ యువజన విభాగం జాతీయ అధ్యక్షుడిగా నియమితుడయ్యాడు.

చందన్ చౌహాన్ 2024లో జరిగిన లోక్‌సభ ఎన్నికలలో బిజ్నోర్ నియోజకవర్గం నుండి ఆర్‌ఎల్‌డీ అభ్యర్థిగా పోటీ చేసి తన సమీప ప్రత్యర్థి సమాజ్‌వాదీ పార్టీ అభ్యర్థి దీపక్ సైనీపై 37508 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు.

మూలాలు

వర్గం:1988 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:ఉత్తర ప్రదేశ్ శాసనసభ సభ్యులు